कैलोटाउके हाँस

कैलोटाउके हाँस हाँस प्रजाति अन्तर्गत पड्ड्या यक प्रकारको हाँसको प्रजाति हो जसले रातको समयमी सिकार अर्ने अद्दछ। यै पन्छीको बासस्थान दायरा विश्वव्यापी रूपमी ११.९ मिलियन किलोमिटर क्षेत्रफलमी फैलियाः छ। यी पन्छीअन सामान्यतया संयुक्त अधिराज्य, मध्य, पूर्वी रे, उत्तरी युरोप, रूस, काजाखस्तान रे मङ्गोलियाको दलदल रे तटिय क्षेत्र माइ प्रजनन अद्दान भने ग्रीष्म ऋतुको समयमी यै पन्छीको प्रजनन दायरा ताल, ठूला नदीअन रे खाडी, युरोप, उत्तरी अफ्रिका रे पूर्वी अफ्रिकाको दक्षिणमी युगाण्डा, दक्षिणी एसिया, मध्य पूर्वका केही भागअन, कोरिया रे जापानमी पडन्छ। यै पन्छीअा हिउँद मौसममी ठूला बगान माइ बसाइँसराइ अर्ने अद्दान। कैलोटाउको हाँसको प्रमुख आहारा भन्या कीरा रे साना माछाअन हुन्। अत्यधिक शिकार रे बाधा अवरोध बठेइ आयाः खतराका कारण यै पन्छी खतरा माइ छन्। यै पन्छीको अनुमानित जनसङ्ख्या १९,५०,००० बठेइ २२,५०,००० को बीच माइ रयाः छ।

 विवरण 

कैलोटाउके हाँसको ठूलो नाप रे गजब आकारको टाउको हुन्छ। उडानको अवस्थामी यैको पखेटाअन फिक्का पुस्रो रे फुस्रो अग्रपङ्खले गर्दा यसको माथिल्लो पखेटाको बनावट अरू उपजाति भन्दा भिन्न हुन्छ। यसको भालेको कटुस रङको टाउको, कालो छाती रे फुस्रो माथिल्लो भाग तथा कोखा, सेतो नभयाः तल्लो पुच्छर ढकनी, गाढा आँखा रे ठोँडका बीचमी फुस्रो पेटी हुन्छ। यै पन्छीको अौषत लम्बाइ ४२ बठेइ ४९ सेन्टिमिटरसम्म रयाः हुन्छ।
वितरण तथा वासस्थान
कैलोटाउके हाँस नेपाल लगायत एसिया तथा युरोपका अधिकांश देशअनमी पाइन्नान। यै प्रजाति उपयुक्त हावापानी रे आहार खिलाइ हिँउदमी पश्चिमी युरोप बठेइ पूर्वी एसियासम्म बसाइँसराइ अद्दान। नेपालको सन्दर्भमी पश्चिममी शुक्लाफाटा वन्यजन्तु आरक्ष बठेइ पूर्वमी कञ्चनजङ्गा संरक्षण क्षेत्रसम्म पाइयाः छ। ठूला तालतलैयाअनमी हिउँदे आगन्तुकका रुपमी आउने अद्दछ। यो ओसिलो दलदले क्षेत्रहरू, ताल तथा मन्द बग्ने खोलानालाअन रे वनस्पतियुक्त सिमसार मन पराउने प्रजाति हो। यै पन्छीले आफुनो गुँड सतही पानीमी थुप्रियाः झारपातमी बनाउँछ। यै प्रजातिले उत्तरी गोलार्धमी चल्ला कोरल्छ। 

खतरा तथा संरक्षण अवस्था
अवैध शिकार रे प्रजनन् स्थानको विनाशले गर्दा विश्वमी यो प्रजाति संरक्षणका हिसाबले संवेदनशील अवस्थामी रयाः छ। नेपाला सन्दर्भमी यो सङ्कटको नजिक अवस्थामी रयाः छ।
 सन्दर्भ सामग्रीअन 

 बाइल्ला सूत्रअन 

 कैलोटाउके हाँसको थप जानकारी







श्रेणी:विकिथन-१ माइ बनाइया वा सुधारिया लेखअन